Lolland-Falsters Stifts-Tidende, 1846-03-09
J den Oversigt, "Berl. Tid." har givet over Høiesterets Virksomhed i Aaret 1845, har den optaget en Fortegnelse over dem, der i det nævnte Tidsrum ere blevne fradømte Livet, og hvis Antal ialt beløber sig til femten Personer, af hvilke 5 have været actionerede for Mord, 4 for morderisk Overfald, 2 for Mordbrand, 1 for attenteret Mord, 1 for Fostermord, 1 for Voldtægt og 1 for Barnefødsel i Dølgsmaal. Skjøndt denne Meddelelse i og for sig ikke er uden Jnteresse, fordi den oplyser, hvor mange betydelige Misgierninger der aarligt begaaes her i Landet af saadan Beskaffenhed, at de ifølge den bestaaende Lovgivning ikke kunne ansees med ringere Straf, end Livets Berøvelse, og det uagtet vi jo leve i et Land, hvor Retssikkerheden finder Sted i en ualmindelig Grad, og fordi den kan sammenholdes med andre Landes statistiske Data i samme Retning, saa vilde Meddelelsen dog have været af meere Værd, om det tillige var blevet tilføiet, hvilke af de Domfældte der ere blevne benaadede, og paa hvilke Livsstraffen er bleven exeqveret, samt hvorvidt qvalificerede Livsstraffe ere blevne fuldbyrdede eller substituerede mod simple fordi man deraf vilde kunne see, om og hvorvidt Kronens Benaadningsret gaaer jævnsides med den Modstand, Livets Berøvelse som Straf har mødt baade i Opinionen og Videnskaben. Dog det er ikke alene i denne Henseende at vi savne Fuldstændighed i hine Meddelelser, om de i Høiesteret paadømte Sager; der er flere Puncter, som den vilde være interessant at erholde Oplysning om, f. ExTrykkefrihedssagerne, og vi skulle derfor bidrage Vort til at meddele Underretning herom, ved at anføre de Høiesteretsdomme, som i det anførte Tidsrum ere fældede i saadanne. Fædrelandet har ialt havt 6 Sager for Overtrædelse af Trykkefrihedslovgivningen indankede for Høiesteret, og af disse ere de 5 blevne paadømte med det Udfald, at, medens Redacteuren i den foregaaende Jnstants var frifunden for Actors Tiltale i den alle, er han i Høiesteret bleven dom fældt i dem alle til et Mulctbeløb af 900 Rbd. og et dertil svarende Antal Aars Censur J samme Tidsrum ere 2 Høiesteretsdomme i Trykkefrihedssager overgaaede Kjøbenhavnsposten, og Udfaldet af samme blevet, at den ansvarhavende Redacteur er bleven domfældt i dem begge til 400 Rbd. Mulet, foruden Censuren, medens Frifindelse var Udfaldet i den foregaaende Jnstants. Endvidere er CorfarensRedacteur bleven idømt Fængsel paa Vand og Brød, i 2 Gange 4 Dage og livsvarig Censur i en Sag, hvorunder han ved Hof= og Stads=Retten kun var idømt en Mulct af 300 Rbd. og 2 Aars Censur, ligesom forhenværende Skibstømmermand Richter er bleven idømt en Mulct af 300 Rbd. og 10 Aars Censur i en Sag, under hvilken han ved Hof= og Stads=Rettens Dom var frifundet for Actors Tiltale. Denne Oversigt giver altsaa det lidet glædelige Resultat, at af 10 til Høiesteret i Aaret 1845 indankede Pressesager ere de 9 blevne paakiendte saaledes, at der er idømt de 8 Tiltalte Mule ter til et Beløb af 1600 Rbd. og 24 Aars Con sur, og den 3de Fængsel paa Vand og Brød i 2 Gange 4 Dage, foruden livsvarig Censur, medens de 8 førstnævnte ved den foregaaende Jnstants vare tillagte Frifindelse, saaledes at endog Actionens Omkostninger i de 5 Sager vare paalagte det Offentlige, og den 9de sammesteds var idømt en Mulct og temporair Censur. En større Uovereensstemmelse mellem 2 Jnstantsers Domme er vel ikke let mulig. (Fdl.) Holbeks Amtmand begynder at blive rundhaandet med Sags-Anlæggelser. Vi berettede nylig om tre, men have siden bragt i Erfaring, at det var 15, blandt hvilke ogsaa en mod Rasmus Sørensen, og denne Gang have vi Beretning at meddele om et heelt Dusin nye. Har man saa længe beraabt sig paa, at de holbek ske Bønder ikke, midt i deres priisværdige Stræben efter borgerlig Frihed og Selvstændighed, have overtraadt de lovlige Grændser, saa søger nu Greve Mathias Wilhelm Moltke, Ridder af Dannebrog, Amtmand i Holbeks Amt, at vise, at der virkelig er gjort Brud paa Loven, idet han beordrer sine Underøvrigheder at foranstalte Tiltale mod saa mange Bønder. Med de nye Sager forholder det sig iøvrigt saaledes: – Da Bønderne omkring paa de forskjellige Godser for Alvor tænkte paa at forlange deres Steder til Eiendom eller Arvefæste af Godsernes Eiere, maatte de jo mødvendigviis samles hos en eller anden Mand for at gjøre den fornødne Aftale, og da dette ikke lod sig ordne eller afgjøre ved eet Møde, men man maatte have to eller tre saadanne, for det Hele blev drøftet og endelig vedtaget, saa samledes man hver Gang paa et nyt Sted, for at Byrden af disse Moder kunde falde paa Flere. Den Mand, hos hvem et saadant Møde var, lod da et Bud hente noget Brændeviin for de Tilstedeværende, hvortil enhver især lagde sin Skilling, og som de selv udskjænkede imellem hverandre. Hertil føiede Manden, i Huset nogle Tallerkener Smørrebrod eller anden Spise, hvorfor de Forsamlede ved deres Bortgang uden Opfordring lagde efter eget Behag, hvad de vilde. Paa Grund heraf har Holbeks Amtmand beordret 10 a 12 Mænd, hos hvem Moder i det nævnte Anliggende have været holdte, tiltalte for ulovlig Udskjænkning af Brændeviin. (Almuev.)